Specijalna jedinica Z

**Specijalna jedinica Z** (; ), ponekad nazvana i **Jedinica Z**, bila je zajednička saveznička jedinica koja je sudjelovala je u akcijama protiv Japanskog Carstva tijekom Drugog svjetskog rata. Jedinica je izvela ukupno 248 tajnih operacija na području jugoistične Azije. Među najpoznatijim operacijama ove jedinice su Operacija ''Jaywick'', organizirani napad na singapursku luku, te naknadna Operacija ''Rimau'', u kojoj je svih 23 sudionika ubijeno u borbama ili pogubljeno nakon hapšenja. Iako primarno australska jedinica, Specijalna jedinica Z imala je članove iz Britanije, Nizozemske, Timora, Indonezije i s Novog Zelanda.

Osnovanje Specijalne jedinice Z vezano je uz Odjel za međusavezničke usluge (IASD), koji je bio saveznička vojnoobavještajna jedinica osnovana u ožujku 1942. godine. Njegovo utmeljenje predložio je zapovjednik savezničkih snaga na kopnu u jugozapadnom Pacifiku, general Thomas Blamey. Izrađen je po uzoru na britansku Upravu za specijalne operacije (SOE), a kasnije je preimenovan u Specijalne operacije Australia, odnosno, 1943. godine, u Odjel za izvidničke usluge.

Neki britanski časnici SOE-a koji su pobjegli iz Singapura formirali su jezgru IASD-a sa sjedištem u Melbourneu. U lipnju 1942. godine, organizirana je komandoska jedinica IASD-a pod nazivom Specijalna jedinica Z. Nekoliko škola za obuku osnovano je na različitim lokacijama diljem Australije, a najznačajnija je bila Kamp Z u Refuge Bayu.

Specijalna jedinica Z izvela je nekoliko značajnih diverzantskih napada u jugoistočnoj Aziji, posebice u okupranom Singapuru. Među njima se posebno ističe Operacija ''Jaywick''. Nakon što su se u noći 26. rujna 1943. uvukli u Singapur koristeći lokalni ribarski brod kao krinku, pripadnici jedinice uplovili su u luku u kanuima i postavili mine na nekoliko japanskih brodova. Mine su potopile ili ozbiljno oštetile šest teretnih brodova, ukupne težine više od 39.000 tona. Komandosi su čekali da se šok od napada smiri i 2. listopada su se vratili na svoj brod. Povratak u Australiju prošao je uglavnom bez problema, osim napetog trenutka u tjesnacu Lombok, kada su imali bliski susret s japanskim patrolnim brodom; međutim, nisu otkriveni. Dana 19. listopada, brod i 14 komandosa sigurno su stigli u zaljev Exmouth.

Godinu dana kasnije osmipljen je sličan plan. U toj prilici, komandose bi podmornica HMS ''Porpoise'' odvela na određeno područje u Indoneziji. Kad bi stigli tamo, preuzeli bi lokalni ribarski brod i ušli u singapursku ribarsku luku. Za infiltraciju u glavnu luku i postavljanje mina, ideja je bila koristiti poluuronjive motorne kanue. Nakon misije, komandosi bi se uputili prema određenoj točci za evakuaciju gdje bi ih pokupila podmornica. Međutim, operacija je došla u opasnost kada su naišli na patrolni brod. Izvorni je plan otkazan, ali neki su komandosi ipak kanuima stigli do singapurske luke. U ranim jutarnjim satima 11. listopada 1944. postavili su mine na nekoliko brodova, a vjeruje se da su pritom uspjeli potopiti tri. Međutim, Japanci su ovoga puta bili spremniji tako da su zapovjednik Ivan Lyon i ostali komandosi ili ubijeni u razmjeni vatre ili pogubljeni nakon hapšenja.

Iako je njezin zapovjednik poginuo 1944. godine, Specijalna jedinica Z nastavila je djelovati te je izvršila još nekoliko značajnih operacija prije konačnog raspuštanja 1946. godine. 

## Reference

## Literatura

### Glavna literatura

* 
* 
* 
* 
* 
* 
* 
* 
* 
* 
* 
* 

### Dodatna literatura

* 
* 
* 
* 
* 
* 
* 
* 
*  (Republished as: 
* 
* 
* 
* 
* 
* 
* 
* 

## Vanjske veze

* Special Operations Australia website 

__NOTOC__